Garanči (Dekšāres pagasts)
Garanči ir ciems Rēzeknes novada Dekšāres pagastā. Izvietojies pagasta ziemeļrietumos 10,8 km no pagasta centra Dekšārēm, 40,5 km no novada centra Rēzeknes un 209,7 km no Rīgas. Apdzīvotā vieta izvietojusies nomaļus no valsts autoceļiem, Malmutas upes krastā. Garančos atrodas vietējās nozīmes arheoloģijas piemineklis — Garanču apmetne. 1897. gadā katoļu ciemā bija 6 sētas ar 102 cilvēkiem.